16 Ka phuthehong. Bara le barali babo rona baa khothala ha re ba bontša hore re ananela lintho tse molemo tseo ba re etsetsang tsona. Mohlala, moholo e mong eo lebitso la hae e leng Jorge, ea lilemo li 28 o ile a kula haholo. O ile a qeta khoeli a sa ee libokeng. Leha a se a khutletse libokeng, o ne a ntse a sa khone ho phetha boikarabelo ba hae ka phuthehong. Jorge o re: “Ke ne ke ikutloa ke se na thuso ka lebaka la hore ke ne ke sa khone ho phetha boikarabelo ba ka ka phuthehong. Ka letsatsi le leng ka mor’a liboka, mor’abo rona e mong o ile a re ho ’na: ‘Kea leboha kaha o mohlala o motle ho ’na le lelapa la ka. Re ruile molemo haholo lipuong tseo u neng u li fana lilemong tse fetileng. Li matlafalitse tumelo ea rona haholo.’ Ke ile ka ameha maikutlo hoo ke ileng ka lla. Mantsoe a hae a ile a nkhothatsa haholo.”